Z A P I S N I K

s 43. sjednice Upravnog vijeća Dječjeg vrtića Vrbovec održane dana 1.8.2025. godine elektronskim putem.

Gđa Ledinski Mitrov, predsjednica uputila je 31. srpnja 2025. godine u 10.16 sati poziv za 43. (elektroničku) sjednicu Upravnog vijeća za 1. kolovoza 2025. godine sa sljedećim

D N E V N I M R E D O M

1. Usvajanje zapisnika s 42. sjednice Upravnog vijeća održane 22. srpnja 2025. godine,
2. Donošenje odluke o raskidu ugovora o radu za odgojiteljicu Ivanu Vereš,
3. Donošenje odluke o raskidu ugovora o radu za odgojiteljicu Katarinu Dragičević,
4. Donošenje odluke o raspisivanju natječaja za radno mjesto odgojitelja na neodređeno puno radno vrijeme, 2 izvršitelja,
5. Donošenje odluke o raspisivanju natječaja za radno mjesto odgojitelja na određeno puno radno vrijeme – zamjena za odsutne odgojiteljice, tri odgojitelja.

Dan je rok za glasanje po točkama dnevnog reda do 1. kolovoza2025. godine do 10.00 sati. Do navedenog roka izjasnilo se pet članova Upravnog vijeća.

Ad. 1.

Nije bilo pitanja ni primjedbi te se zapisnik s 42. sjednice Upravnog vijeća održane 22. srpnja 2025. godine s pet glasova „ZA“ smatra usvojenim.

Zaključak:

Usvaja se zapisnik s 42. sjednice Upravnog vijeća održane 22. srpnja 2025. godine elektronskim putem.

Ad. 2.

Odgojiteljica Ivana Vereš predala je zahtjev za raskid radnog odnosa sukladno Kolektivnom ugovoru za zaposlene u Dječjem vrtiću Vrbovec te je potrebno donijeti odluku o prestanku radnog odnosa.

Pet članova upravnog vijeća izjasnilo se „ZA“ donošenje odluke.

Nije bilo pitanja ni primjedbi te se prijedlog s pet glasova „ZA“ smatra usvojenim.

**O D L U K U**

**O PRESTANKU UGOVORA O RADU**

**sklopljenog 26.8.2008. godine**

**sporazumom Radnika i poslodavca**

1. Radnici Ivani Vereš, rođenoj 11. srpnja 1981. godine, iz Vrbovca, Ulica Krunoslava Kutena 3, OIB: 06840953073, zaposlenoj na radnom mjestu odgojiteljice, prestaje ugovor o radu na neodređeno puno radno vrijeme sklopljen 26. kolovoza 2008. godine s danom 25. kolovoza 2025. godine.
2. Utvrđuje se da radnica sukladno članku 78., stavku 2. Zakona o radu ima pravo na razmjerni dio godišnjeg odmora u trajanju od 20 dana te da će, sukladno članku 78., stavku 3. Zakona o radu do 22. kolovoza 2025. godine iskoristiti 23 dana godišnjeg odmora, te će 1 dan godišnjeg odmora koristiti 25. kolovoza 2025.
3. Nalaže se ravnateljici Dječjeg vrtića Vrbovec s Radnicom sklopiti Sporazum o prestanku ugovora o radu s danom 25. kolovoza 2025. godine.

**O B RA Z L O Ž E N J E**

Radnica je dana 25. srpnja 2025. godine Dječjem vrtiću Vrbovec (u daljnjem tekstu: poslodavac) dostavila zahtjev za sporazumni raskid ugovora o radu definiran Kolektivnim ugovorom za zaposlene u Dječjem vrtiću Vrbovec.

S obzirom na navedeno odlučeno kao u dispozitivu ove Odluke te se utvrđuje da poslodavac i Radnica, osim s osnove plaće za rad do prestanka ugovora o radu i naknade za odobreni godišnji odmor nemaju daljnjih potraživanja.

**UPUTA O ZAŠTITI PRAVA**

Radnica može poslodavcu podnijeti zahtjev za zaštitu prava u roku od petnaest dana od dana primitka ove Odluke.

PREDSJEDNICA UPRAVNOG VIJEĆA

Marcela Ledinski Mitrov

Ad. 3.

Odgojiteljica Katarina Dragičević predala je zahtjev za raskid radnog odnosa uz poštivanje otkaznog roka sukladno Zakonu o radu i Kolektivnom ugovoru za zaposlene u Dječjem vrtiću Vrbovec te je potrebno donijeti odluku o prestanku radnog odnosa.

Pet članova upravnog vijeća izjasnilo se „ZA“ donošenje odluke.

Nije bilo pitanja ni primjedbi te se prijedlog s pet glasova „ZA“ smatra usvojenim.

Upravno vijeće Dječjeg vrtića Vrbovec donosi

**O D L U K U**

**O PRESTANKU UGOVORA O RADU**

**sklopljenog 7.9.2015. godine sporazumom Radnika i poslodavca**

1. Radnici Katarini Dragičević, rođenoj 9. studenoga 1984. godine, iz Gradeca, Gradečki Pavlovec 165, OIB: 00260820815, zaposlenoj na radnom mjestu odgojiteljice, prestaje ugovor o radu na neodređeno puno radno vrijeme sklopljen 7. rujna 2015. godine s danom 27. kolovoza 2025. godine.
2. Utvrđuje se da radnica sukladno članku 78., stavku 2. Zakona o radu ima pravo na razmjerni dio godišnjeg odmora u trajanju od 20 dana te da će, sukladno članku 78., stavku 3. Zakona o radu do 14. kolovoza 2025. godine iskoristiti 29 dana godišnjeg odmora.
3. Nalaže se ravnateljici Dječjeg vrtića Vrbovec s Radnicom sklopiti Sporazum o prestanku ugovora o radu s danom 31. ožujka 2024. godine.

**O B R A Z L O Ž E N J E**

Radnica je dana 28. srpnja 2025. godine Dječjem vrtiću Vrbovec (u daljnjem tekstu: poslodavac) dostavila zahtjev za sporazumni raskid ugovora o radu definiran Kolektivnim ugovorom za zaposlene u Dječjem vrtiću Vrbovec.

S obzirom na navedeno odlučeno kao u dispozitivu ove Odluke te se utvrđuje da poslodavac i Radnica, osim s osnove plaće za rad do prestanka ugovora o radu i naknade za odobreni godišnji odmor nemaju daljnjih potraživanja.

**UPUTA O ZAŠTITI PRAVA**

Radnica može poslodavcu podnijeti zahtjev za zaštitu prava u roku od petnaest dana od dana primitka ove Odluke.

PREDSJEDNICA UPRAVNOG VIJEĆA

Marcela Ledinski Mitrov

Ad. 4.

S obzirom na otkaz ugovora o radu Ivane Vereš i Katarine Dragičević, potrebno je raspisati natječaj za zapošljavanje dvije odgojiteljice na neodređeno puno radno vrijeme.

Pet članova upravnog vijeća izjasnilo se „ZA“ donošenje odluke.

Nije bilo pitanja ni primjedbi te se prijedlog s pet glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Raspisuje se natječaj za radno mjesto odgojitelja na neodređeno puno radno vrijeme, dva izvršitelja.

II.

Ova Odluka stupa na snagu danom donošenja.

PREDSJEDNICA UPRAVNOG VIJEĆA

Marcela Ledinski Mitrov

O b r a z l o ž e n j e

Zbog dva upražnjena radna mjesta odgojiteljice, potrebno je raspisati natječaj na neodređeno puno radno vrijeme.

Zbog svega navedenog odlučeno je kao u dispozitivu ove Odluke.

Ad. 5.

Zbog korištenja prava na dopust trudne radnice, rodiljnog i roditeljskog dopusta te godišnjeg odmora odgojiteljica potrebno je raspisati natječaj za zamjenu odsutnih odgojiteljica.

Pet članova upravnog vijeća izjasnilo se „ZA“ donošenje odluke.

Nije bilo pitanja ni primjedbi te se prijedlog s pet glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Raspisuje se natječaj za radno mjesto odgojitelja na određeno puno radno vrijeme, zamjena za odsutne odgojiteljice, dva izvršitelja.

II.

Ova Odluka stupa na snagu danom donošenja.

PREDSJEDNICA UPRAVNOG VIJEĆA

Marcela Ledinski Mitrov

O b r a z l o ž e n j e

Zbog korištenja prava na dopust trudne radnice, rodiljnog i roditeljskog dopusta tri odgojiteljice potrebno je raspisati natječaj za radno mjesto odgojitelja za tri izvršitelja za radno mjesto odgojitelja na određeno puno radno vrijeme.

Zbog svega navedenog odlučeno je kao u dispozitivu ove Odluke.

Sjednica je završila 1. kolovoza 2025. godine u 10.00 sati.

Zapisničarka: Predsjednica Upravnog vijeća:

Višnja Marjanac Marcela Ledinski Mitrov

KLASA: 007-04/25-01/02

URBROJ: 238-32-69-02-25-12